Αιγυπτιακές εκλογές γερουσιαστών (2020)

Στις 11-12 Αυγούστου 2020 διεξήχθησαν οι εκλογές γερουσιαστών στην Αίγυπτο, για τις 200 από τις 300 έδρες της Αιγυπτιακής Γερουσίας. Ο πρώτος γύρος διεξήχθη στις 11-12 Αυγούστου και ο δεύτερος γύρος στις 8-9 Σεπτεμβρίου. Στις εκλογές το Εθνικό Μελλοντικό Κόμμα ήρθε πρώτο κερδίζοντας τις 158 από τις 200 αιρετές έδρες και συνολικά 11 κόμματα μπήκαν στη Γερουσία. Ο Πρόεδρος αλ Σϊσι διόρισε 100 γερουσιαστές επιδιώκοντας να αυξήσει τον πολυκομματισμό της βουλής και την εκπροσώπηση των γυναικών, των νέων και των Σύριων. Πρόεδρος της Γερουσίας εξελέγη ο Αμπντελ Ουαχάμπ Αμπντελ Ράζεκ του Εθνικού Μελλοντικού Κόμματος.

 Μετά τις συνταγματικές τροποποιήσεις που εγκρίθηκαν με το δημοψήφισμα του 2014, το διθάλαμο Αιγυπτιακό Κοινοβούλιο έγινε μονοθάλαμο και η άνω βουλή, που τότε ονομαζόταν Συμβούλιο Σούρα, διαλύθηκε. Μετά τις συνταγματικές τροποποιήσεις που εγκρίθηκαν με το δημοψήφισμα του 2019 ιδρύθηκε εκ νέου η άνω βουλή, ως Γερουσία. Ο πρώτος γύρος των εκλογών για τη Γερουσία διεξήχθη στις 11-12 Αυγούστου και τα αποτελέσματα ανακοινώθηκαν στις 19 Αυγούστου. Ο δεύτερος γύρος διεξήχθη στις 8-9 Σεπτεμβρίου. Οι Αιγύπτιοι του εξωτερικού ψήφισαν λίγο νωρίτερα, στις 9-10 Αυγούστου για τον πρώτο γύρο και στις 6-7 Σεπτεμβρίου για τον δεύτερο. Η Γερουσία αποτελείται από 300 μέλη, από τα οποία τουλάχιστον το 10% πρέπει να είναι γυναίκες. Από τους 300 γερουσιαστές: Οι 100 γερουσιαστές διορίζονται από τον Πρόεδρο Οι 100 γερουσιαστές εκλέγονται με αναλογική εκπροσώπηση από 4 πολυεδρικές εκλογικές περιφέρειες (δύο των 15 εδρών και δύο των 35 εδρών). Το εκλογικό όριο είναι 5%. Οι 100 γερουσιαστές εκλέγονται με πλειοψηφικό σύστημα δύο γύρων από μονοεδρικές εκλογικές περιφέρειες.Οι εκλογές είναι δημοκρατικές, άμεσες, και διεξάγονται με καθολική και μυστική ψηφοφορία. Η προσέλευση στην ψηφοφορία δεν είναι υποχρεωτική. Προϋποθέσεις που πρέπει να πληρεί ένας υποψήφιος γερουσιαστής για να συμμετάσχει στις εκλογές: να είναι Αιγύπτιος πολίτης να είναι ηλικίας άνω των 35 ετών να έχει πτυχίο Ανώτατου Εκπαιδευτικού Ιδρύματος ή ισοδύναμο τίτλο να έχει εκτελέσει την υποχρεωτική στρατιωτική του υπηρεσία ή να έχει νόμιμη απαλλαγή από αυτήν, να μην έχει αποστερηθεί το δικαίωμα λόγω δικαστικής απόφασης να καταθέσει μία χρηματική εγγύηση: 10.000 Αιγυπτιακές λίρες. Η διεξαγωγή των εκλογών έγινε υπό την εποπτεία 47 εγχώριων οργανισμών, 14 διεθνών και ξένων οργανισμών, και 3 εθνικών συμβουλίων. Η προσέλευση κατά τις δύο ημέρες του πρώτου γύρου των εκλογών στα 14.000 εκλογικά κέντρα της χώρας ήταν μέτρια. Ο πληθυσμός της Αιγύπτου είναι γύρω στα 100 εκατομμύρια, και από τους εγγεγραμμένους ψηφοφόρους, που είναι γύρω στα 63 εκατομμύρια άτομα, η προσέλευση ψηφοφόρων ήταν μόνο 14,23% (8.950.000 ήρθαν να ψηφίσουν). Όσοι προσήλθαν στην ψηφοφορία έπρεπε να τηρήσουν τα απαραίτητα μέτρα προστασίας από τον κορονοϊό και να κρατάνε τις αποστάσεις μέσα στα εκλογικά κέντρα. Έντεκα κόμματα και αρκετοί ανεξάρτητοι πολιτικοί συμμετείχαν ως μέρη της συμμαχίας «Εθνική Λίστα Αιγύπτου». Ο συνολικός αριθμός των υποψήφιων γερουσιαστών ήταν 787. Οι Αιγύπτιοι που ζουν σε 124 χώρες του εξωτερικού είχαν την ευκαιρία να ψηφίσουν εξ'αποστάσεως. Τα προκαταρκτικά αποτελέσματα δείχνουν ότι το Εθνικό Μελλοντικό Κόμμα, που είχε και τον μεγαλύτερο αριθμό υποψηφίων, θα κερδίσει τις περισσότερες έδρες.Από τις 100 έδρες του πλειοψηφικού συστήματος, οι 74 καλύφθηκαν ενώ για τις υπόλοιπες 26 χρειάστηκε δεύτερος γύρος εκλογών. Στα 14 κυβερνεία που διεξήχθη δεύτερος γύρος ο συνολικός αριθμός ψηφοφόρων ήταν 28.217.880, και η προσέλευση ήταν πολύ μικρή: 10,22%. Μετά τις εκλογές οι αντιπαραθέσεις εντάθηκαν μεταξύ των κομμάτων Νέα Αποστολή και Ελεύθεροι Αιγύπτιοι, καθώς τα εθνικά κόμματα ετοιμάζονται για τις βουλευτικές εκλογές της 24ης Οκτωβρίου 2020.Στις 18 Οκτωβρίου ανακοινώθηκαν τα ονόματα των γερουσιαστών που επέλεξε ο Πρόεδρος Αμπντέλ Φατάχ αλ Σίσι για να συμπληρωθούν οι 300 έδρες της Γερουσίας. Σε αυτούς περιλαμβάνονται οι αρχηγοί οκτώ κομμάτων, καταξιωμένοι δημοσιογράφοι και εκπρόσωποι του Τύπου, πρώην αξιωματικοί του στρατού και πρώην υπουργοί. Ο Πρόεδρος Σίσι αύξησε την εκπροσώπηση των γυναικών και των νεόφερτων πολιτικών στη βουλή, αύξησε τον αριθμό εδρών της Επιτροπής Συντονισμού Νεότητας από 5 σε δέκα έδρες και, επίσης, αύξησε τον αριθμό εδρών που δίνονται σε Σύριους από 10 σε 20. Βάσει των αποφάσεων του στη νεοσύστατη Γερουσία μπήκαν 15 πολιτικά κόμματα και 88 ανεξάρτητοι πολιτικοί.